CELEX: 32006L0033
Language: hu
Date: 2006-03-20 00:00:00
Title: A Bizottság 2006/33/EK irányelve ( 2006. március 20. ) a 95/45/EK irányelvnek a narancssárga FCF (E 110) és a titán-dioxid (E 171) tekintetében történő módosításáról   (EGT vonatkozású szöveg)

21.3.2006   
            
            
               HU
            
            
               Az Európai Unió Hivatalos Lapja
            
            
               L 82/10
            
         A BIZOTTSÁG 2006/33/EK IRÁNYELVE
   (2006. március 20.)
   a 95/45/EK irányelvnek a narancssárga FCF (E 110) és a titán-dioxid (E 171) tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az emberi fogyasztásra szánt élelmiszerekben felhasználásra engedélyezett élelmiszer-adalékanyagokra vonatkozó tagállami jogszabályok közelítéséről szóló, 1988. december 21-i 89/107/EGK tanácsi irányelvre (1) és különösen annak 3. cikke (3) bekezdésének a) pontjára,
   az Európai Élelmiszerbiztonsági Hatósággal folytatott konzultációt követően,
   mivel:
   
               (1)
            
            
               Az élelmiszerekben használható színezékek különleges tisztasági követelményeinek megállapításáról szóló, 1995. július 26-i 95/45/EK bizottsági irányelv (2) meghatározza az élelmiszerekben felhasználandó színezékekről szóló, 1994. június 30-i 94/36/EK európai parlamenti és tanácsi irányelvben (3) említett színezékekre vonatkozó tisztasági követelményeket.
            
         
               (2)
            
            
               A narancssárga FCF (E 110) a 94/36/EK irányelv értelmében egyes élelmiszerekben felhasználandó színezékként engedélyezett. Tudományosan bizonyított, hogy a narancssárga színezék előállítása során bizonyos körülmények között szudán I. (1-(fenilazo)-2-naftol) képződhet szennyeződésként. A szudán I. nem engedélyezett színezék és az élelmiszerekben nemkívánatos anyag. Jelenlétét a narancssárga színezékben ezért a kimutathatósági határ, azaz 0,5 mg/kg alatti szintre kell korlátozni. A narancssárga FCF (E 110) tisztasági követelményeit ezért ennek megfelelően módosítani kell.
            
         
               (3)
            
            
               Figyelembe kell venni az élelmiszer-adalékanyagokkal foglalkozó közös FAO-WHO szakértői bizottság (JECFA) által a Codex Alimentarius-ban az élelmiszer-adalékanyagokra meghatározott előírásokat és vizsgálati módszereket. A JEFCA megkezdte egy szisztematikus program végrehajtását, amely során minden meglévő, élelmiszer-adalékanyagokra vonatkozó előírásban helyettesítik a nehézfémek (ólomban kifejezett) határértékét az egyes érintett fémek megfelelő határértékével. A narancssárga FCF (E 110) ezen határértékeit ezért ennek megfelelően módosítani kell.
            
         
               (4)
            
            
               A titán-dioxid (E 171) a 94/36/EK irányelv értelmében egyes élelmiszerekben felhasználandó színezékként engedélyezett. A titán-dioxid előállítása történhet úgy, hogy anatáz vagy rutil formájában keletkeznek kristályok. A titán-dioxid rutil lemezkés formája szerkezetében és optikai tulajdonságokban (gyöngyházfény) eltér az anatáz formától. Technológiai okokból szükséges a titán-dioxid rutil lemezkés formájának színezékként való használata az élelmiszerekben és az étrend-kiegészítő tabletták filmbevonatában. 2004. december 7-én az Európai Élelmiszerbiztonsági Hatóság kijelentette, hogy a titán-dioxid rutil lemezkés vagy amorf formájában való használata nem jelent kockázatot. A titán-dioxid (E 171) tisztasági követelményeit ezért módosítani kell, mind az anyag anatáz, mind rutil formájának felvétele érdekében.
            
         
               (5)
            
            
               A 95/45/EK irányelvet ennek megfelelően módosítani kell.
            
         
               (6)
            
            
               Az ebben az irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 95/45/EK irányelv melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2007. április 10-ig megfeleljenek. Haladéktalanul eljuttatják a Bizottsághoz az említett rendelkezések szövegét, valamint az említett rendelkezések és ezen irányelv közötti megfelelést leíró táblázatot.
   Amikor a tagállamok elfogadják ezeket a rendelkezéseket, azokban hivatkozni kell ezen irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2006. március 20-án.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 40., 1989.2.11., 27. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      (2)  HL L 226., 1995.9.22., 1. o. A legutóbb a 2004/47/EK irányelvvel (HL L 113., 2004.4.20., 24. o.) módosított irányelv.
   
      (3)  HL L 237., 1994.9.10., 13. o. Az 1882/2003/EK rendelettel módosított irányelv.
   
      MELLÉKLET
      A 95/45/EK irányelv mellékletének B. része a következőképpen módosul:
      
                  1.
               
               
                  A narancssárga FCF-re (E 110) vonatkozó szöveg helyébe a következő szöveg lép:
                  
                              „E 110 NARANCSSÁRGA FCF
                           
                        
                              
                                 Szinonimák
                              
                           
                           
                              CI Food Yellow 3, Orange Yellow S
                           
                        
                              
                                 Meghatározás
                              
                           
                           
                              A narancssárga FCF főtömegében 2-hidroxi-1-(4-szulfonáto-fenil-azo)-naftalin-6-szulfonátból és mellékszínezékekből, valamint nátrium-kloridból és/vagy nátrium-szulfátból mint színtelen alkotórészekből áll.
                              A narancssárga FCF alatt nátriumsót kell érteni. Kalciumsó és káliumsó szintén engedélyezett.
                           
                        
                              Osztály
                           
                           
                              Monoazo
                           
                        
                              Színindexszám
                           
                           
                              15985
                           
                        
                              EINECS
                           
                           
                              220-491-7
                           
                        
                              Kémiai név
                           
                           
                              Dinátrium-2-hidroxi-1-(4-szulfonáto-fenil-azo)-naftalin-6-szulfonát.
                           
                        
                              Összegképlet
                           
                           
                              C16H10N2Na2O7S2
                              
                           
                        
                              Molekulatömeg
                           
                           
                              452,37
                           
                        
                              Tartalom
                           
                           
                              Az összes színezőanyag legalább 85 %, nátriumsóként számítva.
                              E1 %
                                 1 cm 555, kb. 485 nm-en, pH 7-es vizes oldatban.
                           
                        
                              
                                 Leírás
                              
                           
                           
                              Narancsvörös színű por vagy granulátum.
                           
                        
                              Azonosítás
                           
                        
                              
                                          A.
                                       
                                       
                                          Spektrometria
                                       
                                    
                           
                              A maximuma vízben mérve kb. 485 nm-en van, pH 7-es értéknél.
                           
                        
                              
                                          B.
                                       
                                       
                                          Vizes oldata narancsszínű
                                       
                                    
                           
                               
                           
                        
                              Tisztaság
                           
                        
                              Vízben oldhatatlan anyag
                           
                           
                              Legfeljebb 0,2 %
                           
                        
                              Mellékszínezékek
                           
                           
                              Legfeljebb 5,0 %
                           
                        
                              1-(fenilazo)-2-naftol (szudán I.)
                           
                           
                              Legfeljebb 0,5 mg/kg
                           
                        
                              Szerves vegyületek a színezékeken kívül:
                           
                           
                               
                           
                        
                              4-aminobenzol-1-szulfonsav
                              3-hidroxi-naftalin-2,7-diszulfonsav
                              6-hidroxi-naftalin-2-szulfonsav
                              7-hidroxi-naftalin-1,3-diszulfonsav
                              4,4′-diazo-amino-dibenzol-szulfonsav
                              6,6′-oxi-dinaftalin-2-szulfonsav
                           
                           
                              Összesen legfeljebb 0,5 %
                           
                        
                              Nem szulfonált elsőrendű aromás aminok
                           
                           
                              Legfeljebb 0,01 % (anilinre számítva)
                           
                        
                              Éterrel extrahálható anyagok
                           
                           
                              Legfeljebb 0,2 % semleges közegben
                           
                        
                              Arzén
                           
                           
                              Legfeljebb 3 mg/kg
                           
                        
                              Ólom
                           
                           
                              Legfeljebb 2 mg/kg
                           
                        
                              Higany
                           
                           
                              Legfeljebb 1 mg/kg
                           
                        
                              Kadmium
                           
                           
                              Legfeljebb 1 mg/kg”
                           
                        
            
                  2.
               
               
                  A titán-dioxidra (E 171) vonatkozó szöveg helyébe a következő szöveg lép:
                  
                              „E 171 TITÁN-DIOXID
                           
                        
                              
                                 Szinonímák
                              
                           
                           
                              CI Pigment White 6
                           
                        
                              
                                 Meghatározás
                              
                           
                           
                              A titán-dioxid főtömegében tiszta atanáz és/vagy rutil titán-dioxidból áll, amelyet kis mennyiségű alumínium-oxiddal vagy szilícium-dioxiddal lehet bevonni a termék technológiai tulajdonságainak javítása érdekében.
                           
                        
                              Osztály
                           
                           
                              Szervetlen
                           
                        
                              Színindexszám
                           
                           
                              77891
                           
                        
                              EINECS
                           
                           
                              236-675-5
                           
                        
                              Kémiai név
                           
                           
                              Titán-dioxid
                           
                        
                              Összegképlet
                           
                           
                              TiO2
                              
                           
                        
                              Molekulatömeg
                           
                           
                              79,88
                           
                        
                              Tartalom
                           
                           
                              A titándioxid-tartalom legalább 99 % (alumínium-oxid és szilícium-dioxid nélkül számítva).
                           
                        
                              
                                 Leírás
                              
                           
                           
                              Fehér vagy enyhén színezett por
                           
                        
                              Azonosítás
                           
                        
                              Oldhatóság
                           
                           
                              Vízben és szerves oldószerekben oldhatatlan. Hidrogén-fluoridban és koncentrált forró kénsavban lassan feloldódik.
                           
                        
                              Tisztaság
                           
                        
                              Szárítási veszteség
                           
                           
                              Legfeljebb 0,5 % (105 oC, 3 óra)
                           
                        
                              Izzítási veszteség
                           
                           
                              Legfeljebb 1,0 %, illóanyagmentes termékre számítva (800 °C).
                           
                        
                              Alumínium-oxid és/vagy szilícium-dioxid
                           
                           
                              Összesen legfeljebb 2,0 %
                           
                        
                              0,5 N sósavban oldható anyagok
                           
                           
                              Legfeljebb 0,5 %, alumíniumoxid- és szilíciumdioxid-mentes termékre számítva; az alumínium-oxidot és szilícium-dioxidot tartalmazó terméknél legfeljebb 1,5 %, a forgalomba hozott termékre vonatkozóan.
                           
                        
                              Vízben oldható anyag
                           
                           
                              Legfeljebb 0,5 %
                           
                        
                              Kadmium
                           
                           
                              Legfeljebb 1 mg/kg
                           
                        
                              Antimon
                           
                           
                              Legfeljebb 50 mg/kg, teljesen feloldva.
                           
                        
                              Arzén
                           
                           
                              Legfeljebb 3 mg/kg, teljesen feloldva.
                           
                        
                              Ólom
                           
                           
                              Legfeljebb 10 mg/kg, teljesen feloldva.
                           
                        
                              Higany
                           
                           
                              Legfeljebb 1 mg/kg, teljesen feloldva.
                           
                        
                              Cink
                           
                           
                              Legfeljebb 50 mg/kg, teljesen feloldva.”